﻿ ION LIVESCU 1873 — 1944 Amintirea cea mai vie despre Ion Livescu o am din Sanda lui Al Florescu Imaginii acesteia i s-au suprapus apoi celelalte roluri, pînă la Tartuffe, pe care 1-a realizat cu deosebită strălucire Nu însemnează, fireşte, că actorul care lasă o asemenea amintire a redus toată creaţia sa la un şablon Lucrul acesta era în afara talentului şi a procedeelor lui Livescu, care ştia să dea o foarte atentă şi minuţioasă compoziţie plastică şi o gamă variată şi caracteristică de gesturi fiecărui rol Dacă imaginile diferitelor interpretâri se su- prapun totuşi, lucrul se datoreşte unităţii de conceptie, rezultată, la un actor de acest gen, dintr-un larg orizont intelectual Livescu făcea parte din familia actori- lor „de cap" — cum se numesc, familiar, în teatru —, alături de Liciu şi de Ale­ xandra Davila îşi stăpînea ca nimeni altul mijloacele de expresie, mai aies dic- ţiunea, pe care o avea limpede, siguiră, ajutată de o voce răsunătoare cu vibraţii metalice Fusese elevul lui Ştefan Velescu, despre care vorbea cu admiraţie şi cu recunoştinţă, mai aies în legătură cu deprinderea acestei perfecte dicţiuni Această rostire a lui Livescu, atît de sigură de sine, 1-ar fi putut uşor duce la un defect — acela al retorismului Era însă ferit de această primejdie de către o simplitate firea- scă, de o lipsă de ostentaţie în frazare, care îl făcuse pe Caragiale să-i spună la începutul carierei sale actoriceşti : „Vorbeşti ca oamenii ! Bravo, Livescule !" Plin de prestigiu în maturitatea sa, actorul reamintea cu mîndrie acest elogiu al auto- rului Scrisorii pierdute — în care, de altfel, a şi jucat Livescu s-a inscris, alegînd teatrul, pe linia neconformiştilor, a artiştilor care rap legăturile cu mediile lor de obîrşie — situaţie devenită aproape tradiţie în teatral romînesc din veacul al XlX-lea, începînd eu Matei Millo Luînd drumul artei — drum pe care actorul îşi asociază de timpuriu pe scriitor —, el şi-a scandalizat familia de magistraţi aşezaţi Nici nu absolvise Conservatorul cînd a avut succès, ca autor, cu Floarea din Firenze, piesă în care erau distribuai : Aristiţa Romanescu, Iancu Niculescu şi Iancu Bre- zeanu Ca şi colegii săi Liciu şi Leonescu, cu care a alcătuit familia de actori- scriitori caracteristică mişcării teatrale romîneşti de la începutul veacului nostru, indeletnicirea scriitoricească îl va rechema în permanenţă de-a lungul carierei sale Aminteam mai sus posibilitatea actoi*ului de a-şi compune variât şi plastic Tolurile Citez, dintre acestea, pe acel Napoleon din piesa lui Voss şi pe Slutul de Lopez După o scurtă trecere prin Teatral National din Craiova, el este angajat în 1899, la Teatral National din Bucureşti A lăsat cîteva lucrări sprinten scrise : „Tea­ tral—şcoală sau distracţie ?", „Psihologia artistului dramatic" şi „D-ale teatrukii la noi •si în alte tari"' Temperament combativ, Livescu a depăşit, prin acţiuni mobilizate în afirmarea şi apărarea artei actorului, cadrai activităţii actoriceşti In epoca de- gradării teatrului el vede primejdia, pledează pentru redresarea acestei arte şi pentru a i se reda strălucirea, arătînd că ea nu este numai o distracţie — cum o socotea lumea burgheză —, ci şi o înaltă şcoală de educare prin framos a virtutilor cetăţeneşti Actorul inteligent, cu prestigiu, de talia lui Ion Livescu, nu putea să nu fie şi un excelent profesor de teatru A avut elevi străluciţi : N Bălţăţeanu, Sîrbu, Manu, Talianu, Critico, Şahighian si alţii în marea echipă a Teatrului National din Bucureşti, la începuturile evului modern, Livescu se aşază alături de toţi colegii săi de renume Şi pentru a ilustra în încheiere, lupta pe care a dus-o în apărarea -teatrului, cităm o frază scrisă de el în 1928 : „Arta trebuie să-şi împletească rădăci- nile adînci cu evoluţia politică a unui neam In felul în care a fost tratată arta la noi se reflectă golurile şi minciunile unei societăţi aşezate pe temeiuri urîte" Ion Marin Sadoveami 7 — Teatrul nr 12 www cimec ro